सेंट मेरीझ चर्च (पुणे)

सेंट मेरी चर्च हे भारताच्या महाराष्ट्र राज्यातील पुणे कॅन्टोन्मेंट येथील प्रोटेस्टंट चर्च आहे. हे दख्खनमधील सर्वात जुने चर्च असल्याने  याला डेक्कनचे मातृचर्च म्हणतात. पुण्यात आणि आसपास तैनात असलेल्या ब्रिटीश सैनिकांसाठी प्रार्थनास्थळ म्हणून हे चर्च बांधण्यात आले होते. याची रचना ईस्ट इंडिया कंपनीच्या अभियंता लेफ्टनंट नॅश यांनी लंडनमधील सेंट मार्टिन-इन-द-फील्ड्स चर्चपासून प्रेरणा घेउनकेली होती.   

१८२५ मध्ये कलकत्त्याचे बिशप बिशप रेजिनाल्ड हेबर यांनी या इमारतीचा पाया घातला. त्यांनी चर्चचे वर्णन वास्तुकलेनुसार हिडीस अशी एक मोठी इमारत असे केले. Diddee, Jaymala; Gupta, Samita (2000). Pune Queen of the Deccan. Elephant Design. pp. 143–144. ISBN 978-8190179652. दर रविवारी १,५०० सदस्यांची मंडळी तेथे प्रार्थना करते आणि सध्या हे चर्च चर्च ऑफ नॉर्थ इंडियाच्या अखत्यारीत आहे.

 थडगी आणि स्मारके 
सेंट मेरीझ चर्च शिबंदीसाठी बांधलेअसल्याने येथे अनेक युद्धे आणि लढायांमध्ये कामी आलेल्या ब्रिटिश सैनिकांची स्मारके आहेत. Diddee, Jaymala; Gupta, Samita (2000). Pune Queen of the Deccan. Elephant Design. pp. 143–144. ISBN 978-8190179652. येथील कबरींवरील लिखाण आणि फलकांवरून अनेक व्यक्तींबद्दलची माहिती मिळते. यांत ब्रेव्हेट लेफ्टनंट कर्नल आणि मेजर विल्यम मॉरिस, मुंबई सर्वोच्च न्यायालयाचे मुख्य न्यायाधीश सर एडवर्ड वेस्ट तसेच मुंबईचे गव्हर्नर सर रॉबर्ट ग्रँट यांचा समावेश आहे.

यांशिवाय २५ व्या बॉम्बे इन्फंट्रीचे ध्वज आणि चिह्ने येथे ठेवलेली आहेत. 

 संदर्भ 

वर्ग:पुण्यातील इमारती व वास्तू
वर्ग:इ.स. १८२५ मधील निर्मिती